62015TO0231_INF
Ordonanța Tribunalului (Camera a cincea) din 11 septembrie 2019 – Haswani/Consiliul
(Cauza T‑231/15 RENV)
„Politica externă și de securitate comună – Măsuri restrictive împotriva Siriei – Înghețarea fondurilor – Articolul 86 din Regulamentul de procedură al Tribunalului – Adaptarea cererii introductive – Admisibilitate – Necesitatea adaptării motivelor și a argumentelor – Acțiune în parte vădit inadmisibilă și în parte vădit nefondată”
1.
Procedură jurisdicțională – Hotărâre a Curții care leagă Tribunalul – Condiții – Trimitere spre rejudecare în urma unui recurs – Aspecte de drept soluționate definitiv de Curte în cadrul recursului – Autoritate de lucru judecat – Domeniu de aplicare
(Statutul Curții de Justiție, art. 53 primul paragraf și art. 61; Regulamentul de procedură al Tribunalului, art. 215)
(a se vedea punctele 32-34)
2.
Procedură jurisdicțională – Decizie sau regulament care înlocuiește în cursul judecății actul atacat – Cerere de adaptare a cererii introductive – Obligația reclamantului de a prevedea această cerere cu motive și cu argumente adaptate – Lipsă, cu excepția cazului în care între cele două acte există diferențe substanțiale – Obligația de verificare ce revine Tribunalului
(Regulamentul de procedură al Tribunalului, art. 86)
(a se vedea punctele 38-41)
3.
Procedură jurisdicțională – Decizie sau regulament care înlocuiește în cursul judecății actul atacat – Cerere de adaptare a cererii introductive – Măsuri restrictive specifice împotriva anumitor persoane și entități având în vedere situația din Siria – Criterii noi de includere – Prezumție de asociere cu regimul sirian împotriva oamenilor de afaceri importanți care acționează în Siria – Motive de includere noi susținute prin elemente de probă noi – Diferențe substanțiale între cele două acte – Obligația reclamantului de a prevedea cererea de adaptare a cererii introductive cu motive și cu argumente adaptate – Încălcare – Inadmisibilitate
[art. 263 al șaselea paragraf TFUE; Regulamentul de procedură al Tribunalului, art. 86 alin. (1), (2), (3) și (6); Deciziile 2011/273/PESC, 2011/782/PESC ale Consiliului și Decizia 2013/255/PESC a Consiliului, astfel cum a fost modificată de Deciziile (PESC) 2015/837, 2015/1836, 2016/850 ale Consiliului, art. 28 alin. (2) lit. (a), și Decizia (PESC) 2015/383 a Consiliului; Regulamentul nr. 442/2011 al Consiliului, Regulamentul nr. 36/2012 al Consiliului, astfel cum a fost modificat de Regulamentul 2015/1828 al Consiliului, art. 15 alin. (1a) lit. (a), de Regulamentele 2015/375, 2015/828 și de Regulamentul 2016/840]
(a se vedea punctele 42, 47, 48, 51-53, 55-57 și 60-64)
4.
Acte ale instituțiilor – Motivare – Obligație – Conținut – Măsuri restrictive împotriva Siriei – Înghețarea fondurilor persoanelor, ale entităților sau ale organismelor având în vedere situația din Siria – Decizie care se înscrie într‑un context cunoscut de persoana interesată care îi permite să înțeleagă conținutul măsurii luate în privința sa
[art. 296 TFUE; Decizia 2013/255/PESC a Consiliului, art. 28 alin. (2) și Decizia (PESC) 2016/850 a Consiliului; Regulamentul 2016/840 al Consiliului]
(a se vedea punctele 65 și 66)
Obiectul
Pe de o parte, cerere întemeiată pe articolul 263 TFUE, prin care se solicită anularea Deciziei de punere în aplicare (PESC) 2015/383 a Consiliului din 6 martie 2015 de punere în aplicare a Deciziei 2013/255/PESC privind măsuri restrictive împotriva Siriei (JO 2015, L 64, p. 41), a Regulamentului de punere în aplicare (UE) 2015/375 al Consiliului din 6 martie 2015 de punere în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2015, L 64, p. 10), a Deciziei (PESC) 2015/837 a Consiliului din 28 mai 2015 de modificare a Deciziei 2013/255/PESC privind măsuri restrictive împotriva Siriei (JO 2015, L 132, p. 82), a Regulamentului de punere în aplicare (UE) 2015/828 al Consiliului din 28 mai 2015 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2015, L 132, p. 3), a Deciziei (PESC) 2016/850 a Consiliului din 27 mai 2016 de modificare a Deciziei 2013/255/PESC privind măsuri restrictive împotriva Siriei (JO 2016, L 141, p. 125) și a Regulamentului de punere în aplicare (UE) 2016/840 al Consiliului din 27 mai 2016 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria, în măsura în care aceste acte îl privesc pe reclamant, și, pe de altă parte, o cerere întemeiată pe articolul 268 TFUE și prin care se urmărește obținerea reparării prejudiciului pe care se presupune că l‑ar fi suferit reclamantul din cauza acestor acte.
Dispozitivul
1)
Respinge acțiunea.
2)
Domnul George Haswani suportă propriile cheltuieli de judecată, precum și cheltuielile de judecată efectuate de Consiliul Uniunii Europene în cauzele C‑313/17 P și T‑231/15 RENV.
3)
Comisia Europeană suportă propriile cheltuieli de judecată efectuate în cauzele C‑313/17 P și T‑231/15 RENV.